钦定古今图书集成/明伦汇编/官常典/第087卷 > 荆王元景
## 钦定古今图书集成/明伦汇编/官常典/第087卷 > 荆王元景

按《唐书》本传：“荆王元景，武德三年始王赵，与鲁、酆二
王同封。贞观初，累迁雍州牧，十年，徙封荆。明年，诏荆
州都督荆王元景、梁州都督汉王元昌、徐州都督徐
王元礼、潞州都督韩王元喜、遂州都督彭王元则、郑
州刺史郑王元懿、绛州刺史霍王元轨、虢州刺史虢
王凤、豫州刺史道王元庆、邓州刺史邓玉元裕、寿州
刺史、舒王元名幽州都督、燕王灵夔苏州刺史、许王
元祥安州都督、吴王恪相州都督、魏王泰齐州都督、
齐王祐益州都督、蜀王愔襄州刺史、蒋王恽扬州都
督、越王贞并州都督、晋王治秦州都督、纪王慎所任
州刺史，并功臣，令世世袭。”会长孙无忌等固让，遂废
不行。徙鄜州。永徽初，进位司徒，赐实封至千五百户。
房遗爱谋反，坐子则与往还系狱。时吴王亦抵罪，高
宗谓大臣曰：“朕欲从公丐叔及兄死。”兵部侍郎崔敦
礼曰：“陛下虽申恩，不可诎天下法。”遂赐死。久之，追封
沈黎王，以渤海王奉慈子长沙嗣，降为侯。神龙初，复
王爵，以孙元逖嗣。薨，无子，国除。

按《旧唐书》本传：荆王元景，高祖第六子也。武德三年，
封为赵王。八年，授安州都督。贞观初，历迁雍州牧、右
骁卫大将军。十年，徙封荆王，授荆州都督。十一年，定
制元景等为代袭刺史。诏曰：“皇王受命，步骤之迹以
殊；经籍所纪，质文之道匪一。虽治乱不同，损益或异。
至于设官司以制海内，建藩屏以辅王室，莫不明其典章，义存于致治；崇其贤戚，志在于无疆。”朕以寡昧，
丕承鸿绪，寅畏三灵，忧勤百姓，考明哲之馀论，求经
邦之长策。帝业之重，独任难以成务；天下之旷，因人
易以获安。然则侯伯肇于自昔，州郡始于中代，圣贤
异术，沿革随时，复古则义难顿从，寻今则事不尽理。
遂规模周汉，斟酌曹马，采按部之嘉“名，参建侯之旧
制，共治之职重矣，分土之实存焉。已有制书，陈其至
理，继世垂范，贻厥后昆，维城作固，同符前烈。”荆州都
督荆王元景、梁州都督汉王元昌、徐州都督徐王元
礼、潞州都督韩王元嘉、遂州都督彭王元则、郑州刺
史郑王元懿、绛州刺史霍王元轨、虢州刺史虢王凤、
豫州刺史道王元庆、邓州刺史、邓王元裕，寿州刺史、
舒王元名，幽州都督、燕王灵夔，苏州刺史、许王元祥，
安州都督、吴王恪，相州都督、魏王泰，齐州都督、齐王
裕益州都督、蜀王愔，襄州刺史、蒋王恽，扬州都督、越
王贞并州都督、晋王〈阙〉“秦州都督纪王慎等，或地居
旦奭，夙闻《诗》《礼》；或望及间平，早称才艺。并爵隆土宇，
宠兼车服。诚孝之心，无忘于造次；风政之举，克著于
期月。宜冠恒册，祚以休命。其所任刺史，咸令子孙代
代承袭。”寻又罢代袭之制。